НАРОДНО ЧИТАЛИЩЕ „ПРОБУДА1927”С.ХР.ДАНОВО,ОБЩ.КАРЛОВО

О Т Ч Е Т

ЗА ДЕЙНОСТТА НА НАРОДНО ЧИТАЛИЩЕ „ПРОБУДА1927”

С.ХР.ДАНОВО , ОБЩ..КАРЛОВО ЗА 2022г.

Народните читалища са първите и най- старите организирани структури на гражданското общество в България. Те са уникални по своята същност граждански доброволни обединения, появили се далеч преди всички познати днес неправителствени организации, заемащи особено място в нашата история и имащи съществена роля за утвърждаване на гражданско общество у нас.

Читалищата са безспорно припознати от българското общество като устойчиви културни институции, които имат специфична мисия за съхранение и развитие на традиционните ценности на нацията.

В съвременните условия, запазвайки своята социална легитимност и гъвкавост, простирайки се на територията на цялата страна читалищата са призвани да откликнат на новите потребности на българското общество.

Последните промени в Закона на читалищата имат за цел точно това, да придадат модерност на техния облик, да направят техните цели и функции актуални, да създадат условия за тяхната организационна стабилност. Читалището работи в тесни взаимодействия с ОУ”Ген. Карцов”, Кметство, Община,Църква и общественост.То се включва активно в културните мероприятия на община Карлово.

Днес читалището продължава традицията да движи културния живот , да организира и подготвя празници в Хр. Даново, всичко това разбира се се осъществява съвместно с ОУ Ген.Карцов, Кметство, пенсионерски клуб,инициативни жители, спонсори.

Ф И Н А Н С О В О Т Ч Е Т:

1. Държавна субсидия – 15 476

Субсидирана численост – 1,25 щатна бройка

Държавната субсидия бе използвана за заплати, осигуровки, банково ,

счетоводно обслужване, и канцеларски материали,подпомагане дейността на читалището.

3.Собствени приходи-членски внос-145.00 лв.

Сграден фонд:

Административна сграда в с. Хр.Даново-Кметство,Читалище,Библиотека,

Поща ,Пенсионерски клуб

Библиотека-76 кв.м.

Финансовите документи за всички направени разходи се намират в Счетоводството на читалищата в гр.Карлово .

БИБЛИОТЕЧНО И ИНФОРМАЦИОННО ОБСЛУЖВАНЕ:

Библиотеките винаги са били факторът,който създава една нация и среща населението с голямата наука и култура, със световната цивилизация. Библиотеката е място, където се прекарва свободното време и се ангажират основно читатели деца.Подреждаха се витрини за годишнини на автори и бележити дати в библиотеката.

Децата се възпитават в любов и интерес към книгата,в дух на патриотизъм и национална идентичност

Библиотеката има достъп до интернет, което облекчава и пести време на читателите, търсещи информация от всички отрасли на знанието, и справки по тема.

В детския отдел имаме и сбирка от народни носии и предмети, които са дарение от населението

В едно малко село ,като нашето Хр. Даново, е неизбежно читалището като духовно развитие на жителите му.Ние сме убедени, че ще съхраним непреходното значение на този културен институт,опазвайки традициите от миналото, стъпило в настоящето и гледайки в бъдещето.

Стимулирайки младите ,които да се включват във инициативите и културния живот на прекрасното ни Хр Даново както казва поета Ив Вазов „Райско кътче” на нашата Родина.

1. Библиотечен фонд – 6894 библиотечни документа
2. Набавени библиотечни материали – 105
3. Абонирани периодични издания – 3
4. Читателски посещения – 1200
5. Читатели – 113
6. Заети библиотечни материали – 1281т.

Работа по проект –„ Българските библиотеки- съвременни центрове за четене и информираност

1. **Читалищна дейност**:

За Йорданов ден, традиционно вадене на кръста в местността „Лагера”-кръста хвърли Отец Делян, а смелчаци се потопиха във водите на Куджа дере

За 19 февруари се оформи кът за Васил Левски, а при посещение от ученици се изнесе лекция за живото и дейността му.

За 1 март-на центъра Баба Марта върза мартеници на децата.Проведе се и базар на центъра от мартенички, направени от „Сръчни ръце”

Всяка година за 3 март - Освобождението на България в Хр.Даново се чества с

поднасяне на венци и цветя на паметника на щаб кап. Швейбудски,Ученици от ОУ „Ген.Карцов” изнесоха литературно-музикална програма.Гости на тържеството бяха представители от Община Карлово,Пенсионерски клуб „Еделвайс”, население.Отец Делян отслужи тържествена литургия .

За Заговезни-14 март кукери огласиха с хлопките улиците в Хр.Даново за да гонят злите сили .

На Лазаров ден момиченца и моми огласяха селото с Лазарски песни и наричаха за здраве и берекет.

За Седмица на детската книга и изкуства за деца-четене на приказки, рисунки на любими приказни герои в библиотеката.

Първа пролет Посрещнахме с пенсионерски клуб „Еделвайс”-на излет до водопад „Сувчарско пръскало”, по пътя брахме пролетни цветя и билки.

5.05 За Великден-в парка на открито леля Доци свари 100 яйца ,а боядисваха и шариха яйцата родители и деца на открито. Читалището награди всички участници.

За първи юни Ден на детето-

-Богата програма с участието на децата на Хр.Даново-

Тържеството продължи с весели игри на открито-дърпане на въже,микрофона е ваш, познай с мимики и жестове и др..Подарък за всяко дете,подсигурени от читалището.

През юли и август – „Вълшебно лято”,през летните месеци всяка година- занимания в библиотеката с деца- четене на приказки и в заключение каква у поуката във всяка една от прочетените приказки и книги.Правене от клуб „Сръчни ръце” на квилинг картички, цветя от хартия.Решаване на кръстословици, развлекателни игри, оцветяване на рисунки и разбира се решаване на любимите задачи.

31.07-Тържествено отбелязахме 194 години от рождението на Хр.Г. Данов,на който книжовен будител е и името на селото.

Празника уважиха гости от Община Карлово и население.

В знак на признателност се поднесоха венци и цветя пред паметника на Хр.Г.Данов, намиращ се на центъра в селото.

Изнесе се програма от самодейни състави при читалището и на гостуващи колективи

За Коледа се състоя базар, в който се включи населението на Хр.Даново, а продажбите се осъществиха от децата.

На следващия ден,посрещнаха добрия старец, Дядо Коледа развълнуваните децата на центъра на Хр.Даново.

**Самодейни колективи** – 5

-група за изворен и обработен фолклор-10 участника

Участия общински и местни изяви

-кукерски състав-17 участника

Участия в местни и общински изяви

Временни състави:

* + народен детски състав-участия в местни изяви
  + детски състав за модерни танци –участия в местни изяви
  + лазарски състав-лазаруване

1. Клубове по интереси - клуб „Природолюбители”-запознаване с резерватите в Стара планина, растителност и животни в Стара планина

-клуб „Историци”-децата се запознават с историята на „Моя роден край”.В околностите на с. Хр.Даново има останки от стара крайпътна станция и жилищни постройки от VI век.Тук е минавал калдъръмен пат, свързващ Тетевен с Филипопол.

-клуб „Любознайко”

-клуб „Сръчни ръце-изготвяне в библиотеката на мартеници, кукерски маски, работа с хартия и др.

**Доброволческа дейност**:

От Фондация „Да възродим българските села”-дарени четири компютъра-обособена компютърна зала с дарен интернет от САТНЕТ-Карлово,целогодишно се посещава и използва от деца и възрастни.

**Иновации в дейностите:**

Инициатива с ОУ”Ген. Карцов”-за ограмотяване на деца роми в библиотеката

Проекти:

1. –Спечелен проект -„ Българските библиотеки- съвременни центрове за четене и информираност”

МАТЕРИАЛНО ТЕХНИЧЕСКА БАЗА

Сграден фонд:

Административна сграда в с. Хр.Даново-Кметство,Читалище,Библиотека,

Поща ,Пенсионерски клуб

Библиотека -76 кв.м.

Салон към читалището няма.

Мероприятията на читалището се отбелязват на открито и в пенсионерски клуб.

Читалището разполага с компютър и принтер в услуга на населението.

През месец август се ремонтира пода на библиотеката ,опресниха се стените .

В едно малко село ,като нашето Хр. Даново, е неизбежно читалището като духовно развитие на жителите му.Ние сме убедени, че ще съхраним непреходното значение на този културен институт,опазвайки традициите от миналото, стъпило в настоящето и гледайки в бъдещето.

Стимулирайки младите ,които да се включват във инициативите и културния живот на прекрасното ни Хр Даново както казва поета Ив Вазов „Райско кътче” на нашата Родина.

Секретар на НЧ”Пробуда1927”-

/ Елена Семкова /

ПЛАН ЗА ДЕЙНОСТТА НА НЧ”ПРОБУДА1927” ЗА 2022 ГОДИНА –С. ХР. ДАНОВО,ОБЩ. КАРЛОВО

Народните читалища са основен и стабилен фактор в развитието на местната култура в частност и като цяло на българската култура.Все повече те се очертават като не само като културни центрове, но и като такива на гражданското общество.

І. ЦЕЛИ :

1. Утвърждаване на народното читалище като общностен център и ценен участник в местното развитие.

2. Превръщане на народното читалище в общодостъпен център за библиотечно и информационно осигуряване на населението, чрез ускорено навлизане в дейността им на съвременните информационни технологии.

3. Повишаване ролята на народното читалище в социалната и културната интеграция на различни общности.

4. Разширяване възможностите на народното читалище за личностна реализация и нови нива на компетентност.

5. Засилване ролята на народното читалище при формиране на силно активно гражданство.

ІІ. ОСНОВНИ ЗАДАЧИ:

1. Да се разгърне в по-широк мащаб работата по проекти и програми за културата и образованието.

2. Да се положат максимални усилия за запазване и развитие на художествената дейност в читалището.

3. Да се запази дейността на действащите самодейни колективи, които работят за популяризирането и съхраняването на фолклора, типичен за местното население.

4. Да се поддържа МТБ на читалището в добър вид.

5.Да се разшири съвместната работа на читалището с Община;РЕКИЦ;МК и др., и да се изградят повече съвместни инициативи и партньорства при осъществяване и реализиране на дейности на различни нива.

ІІІ. ОСНОВНИ ДЕЙНОСТИ:

1. Библиотечна дейност.

* Поддържане на библиотеката - подобряване на библиотечното и информационно обслужване
* Поддържане на електронни информационни мрежи – достъп до интернет и онлайн информация;електронно съдържание от местно значение;електронни услуги
* Библиотечен фонд – обогатяване на библиотечните колекции с нова българска и чужда литература със собствени средства и проекти към МК
* Абонация на периодични издания
* Регистрирани читатели –да се увеличи броя на учащи нови читатели
* Брой читателски посещения – да се увеличат посещенията в библиотеката
* Зает библиотечен фонд – раздадената литература да се рекламира

►Проведени мероприятия с книгата

* За 18.02. – 142 г. от гибелта на Апостола – изложбен кът и да се изнесе беседа
* Работилницата на Баба Марта , отново да се организира и изготвят мартеници за изложба
* 03.03. – да се организира тържество в библиотеката с ученици
* Да се изготвят кукерски маски за кукерски празник
* За великден да се украсяват яйца и се проведе конкурс
* През месец април за Седмицата на книгата да се проведеждат мероприятия и четения с ученици от ОУ”Ген. Карцов”
* През летните месеци мероприятия и забавни игри в библиотеката
* 18.12 – колективно четене на приказки „Магията на Коледа” с най-малките

1. Любителско художествено творчество

* Постоянно действащи колективи

Пандемията е към своя край .Нека се организират повече фолклорни и кукерски участия през годината.

* + - Група за изворен и автентичен фолклор-да участва активно в местните и общински фестивали и празници
    - Кукерски състав- да участва активно в местните и общински фестивали и празници
* Временно действащи колективи, да се увеличи броя на участниците на :

▪ Детска група за народни танци-

-Детски състав за модерни танци

-Лазарски състав

1. Колективни форми на обучение и публични изяви;

* Празненства, концерти, чествания

- За 21 януари -„Бабин ден” – да се пресъздаде на обичая и увеселение съвместно с пенсионерски клуб и ЦДГ

- 01 март – Да се посрещне на Баба Марта.Да се посети ЦДГ.Да се изготвят мартеници в пенсионерски клуб

- За 8-ми март - „Международния ден на жената”- да се организира увеселение за жените на Хр.Даново

За Заговяване на центъра в Хр.Даново да се организира празник и се поканят гостуващи групи

-На 24 май да се включи читалището в училищните мероприятия

-На първи юни да се организира голямо детско шоу с участие на децата на Хр.Даново

- За „Лазаровден” – да се пресъздаде обичая и се обикаля селото

- „Пеперуда” – пресъздаване на обичая

във всяка къща се нарича за здраве.

За Еньов ден да се проведе традиционния поход до водопад „Сучарско пръскало”с пенсионерски куб

- За празника на с. Хр. Даново на 27 юли по повод и годишнина на Христо Г.Данов да се организира богата програма от самодейци на читалището и гостуващи колективи

- 1-ви октомври- международен ден на пенсионера,съвместен празник

/увеселение със пенсионерите/

- Коледно – новогодишен концерт да се организира в центъра на селото

- Новогодишно увеселение

1. Знания за родния край;

* Изработване на постери и изложби

1. Работа по проекти – да се следят предложените от Министерство на културата проекти и се работи по тях

- „Българските библиотеки – съвременни центрове за четене и информираност”

1. Партньорства-да се подържат добри контакти с ОУ”Ген. Карцов”,Пенсионерски клуб,Община.

Читалището е място, където широк кръг хора общуват с различни

изкуства и се занимават с творчество. Тук човек се стреми да реализира онази част от себе си, която е възможно поради обстоятелствата на живота да е останала в сянка, но търси път за нейната изява.

Не по-малко ярка черта на тази институция е колективният стил на работа, включването на отделната личност в атмосфера на група единомишленици, съучастници в културния живот.

Относно посетителите – читалището е широко достъпно. То се посещава от възрастни, млади и деца, от български граждани с различен етнически произход. Във връзка с режима и атмосферата - то се характеризира с неприсъща на друга никоя институция пълна свобода на избора на присъствие.

Читалищата имат предимството на институция, която е неизменна в облика на страната - и когато се представя българската национална традиция и идентичност, и когато се чертае стратегията за бъдещо развитие. Тази позиция се корени не само във вековното развитие на тази изконна българска институция, но преди всичко в жизнената устойчивост на идеите, които тя носи.